open-index/open-wikipedia-markdown huggingface dataset:
Manuel I.

**Manuel I.** môže byť:
* byzantský cisár v rokoch 11431180, pozri Manuel I. (Byzantská ríša)
* trapezuntský cisár v rokoch 12381263, pozri Manuel I. (Trapezuntské cisárstvo)
* portugalský kráľ v rokoch 14951521, pozri Manuel I. (Portugalsko)
* konštantínopolský patriarcha v rokoch 12151222, pozri Manuel I. (konštantínopolský patriarcha)
* lisabonský patriarcha v rokoch 18001869, pozri Manuel I. (lisabonský patriarcha)

## Pozri aj
* Manuel
* Manuel (prvé meno)

Kategória:Rozlišovacie stránky – Panovník
Max q

**Max q** je bod, keď atmosférický let kozmickej rakety dosiahne maximálny dynamický tlak, drak rakety je v ňom vystavený maximálnemu mechanickému namáhaniu. Štrukturálne zaťaženie rakety je úmerné dynamickému tlaku a môže viesť k obmedzeniu letovej obálky rakety.

Dynamický tlak *q* je matematicky definovaný ako

: q = \tfrac12\, \rho\, v^{2},

kde *ρ* je hustota vzduchu a *v* je rýchlosť rakety; dynamický tlak sa môže považovať za hustotu kinetickej energie vzduchu vzhľadom na raketu. Pri vypustení rakety zo zeme do vesmíru je dynamický tlak

* nula pri štarte, keď je hustota vzduchu *ρ* vysoká, ale rýchlosť *v* = 0
* nula mimo atmosféru, kde je rýchlosť *v* vysoká, ale hustota vzduchu *ρ* = 0
* vždy nezáporný

Preto (podľa Rollovej vety) bude vždy miesto, kde je maximálny dynamický tlak.

Inými slovami, pred dosiahnutím max q je zmena dynamického tlaku v dôsledku zvyšujúcej sa rýchlosti väčšia ako zmena v dôsledku klesajúcej hustoty vzduchu, takže dynamický tlak pôsobiaci na raketu sa neustále zvyšuje. Po absolvovaní max q je to naopak. Dynamický tlak pôsobiaci proti rakete sa znižuje so znižovaním hustoty vzduchu a nakoniec dosahuje 0, keď sa hustota vzduchu rovná nule.

## Príklady štartu rakety
Napríklad pri normálnom štarte raketoplánu došlo k maximu q vo výške približne 11 km. Keď sa dynamický tlak priblížil k max q, tri hlavné motory raketoplánu znížili ťah na asi 60 - 70% menovitého (v závislosti od užitočného zaťaženia). V kombinácii s konštrukciou zŕn hnacej hmoty pomocných urýchľovacích rakiet, ktoré znížili ťah pri max q o jednu tretinu po 50 sekunde horenia sa celkové namáhanie raketoplánu udržiavalo na bezpečnej úrovni.

Počas typickej misie Apollo sa max q vyskytlo medzi 13 a 14 km; hodnoty sú pre SpaceX Falcon 9 približne rovnaké.

Bod max q je kľúčovým medzníkom pri vypustení rakety.

## Pozri aj
* Zákon o ideálnom plyne

## Referencie

Kategória:Astrodynamika
Žerucha

**Žerucha** (ľudovo alebo staršie: **režucha**; zastarano: *žericha*, *rerucha*, *rericha*, *rerycha*, *kres*, [v niektorých kontextoch] *křez*) môže byť v botanike:
**ako rod:*
**slovenský názov rodu *Lepidium* (do ktorého patria napr. druhy žerucha siata, poľná a širokolistá), pozri žerucha (rod)
**staršie u niektorých autorov: slovenský názov rodov *Lepidium* (dnes po slovensky žerucha), *Nasturtium* (dnes po slovensky potočnica; rod je ale dnes už rozdelený na rody *Nasturtium* [potočnica] v užšom zmysle a *Rorippa* [roripa]) a neskôr aj rodov *Cardamine* (dnes po slovensky žerušnica) a *Tropaeolum* (dnes po slovensky kapucínka), pozri žerucha (rod), potočnica, roripa, žerušnica, kapucínka
**ako ľudový alebo starší názov druhu:* 
**žerucha siata (lat. *Lepidium sativum*)
**žerucha poľná (lat. *Lepidium campestre*)
**žerucha širokolistá (lat. *Lepidium latifolium*)
**potočnica lekárska (=žerucha potočná; lat. *Nasturtium officinale*)
**žerušnica horká (=žerucha horká; lat. *Cardamine amara*)
**kapucínka väčšia (=žerucha kapucínska; lat. *Tropaeolum majus*)
**barborka obyčajná (=žerucha zimná; lat. *Barbarea vulgaris*, = *Erysimum barbarea*)

## Zdroje
Letiště Milotice

**Letiště Milotice** je prírodná pamiatka ev. č. 5977, lokalita Milotice v okrese Hodonín. Správa AOPK Brno. Prírodnú pamiatku tvorí trávnatá plocha športového letiska. Nachádza sa v Ratíškovickej pahorkatine na východnom úpätí Liščího kopca (), v nadmorskej výške 195 až 209 m, po ľavej strane cesty z Milotíc do Kyjova, asi 1,9 km SSZ od Milotíc.

## Ochrana
Predmetom ochrany je biotop a populácia kriticky ohrozeného sysľa pasienkového *(Spermophilus citellus)* na trávnatej ploche letiska v Miloticiach u Kyjova.

## Referencie


## Pozri aj
* Zoznam chránených území v okrese Hodonín

## Externé odkazy
* Plán starostlivosti o pamiatku na roky 2014 - 2022

Kategória:Prírodné pamiatky v Česku
Kategória:Chránené územia v okrese Hodonín
Kategória:Milotice
Ken Jeong

**Kendrick „Ken“ Kang-Joh Jeong** (* 13. júl 1969, Greensboro, Severná Karolína, USA), nazývaný aj **Dr. Ken**, je americký komik, herec a lekár. Je známy tým, že začlenuje svoje lekárske znalosti do komédii.

## Životopis
Ken Jeong je absolventom univerzít Duke University a University of North Carolina v meste Chapel Hill. Jeho prielom prišiel, keď vyhral Big Easy Laff-Off, kde boli porotcami prezident NBC Brandon Tartikoff a Budd Friedman. Obaja presvedčili Jeonga, aby sa presťahoval do Los Angeles, a aby pravidelne vystupoval v kluboch The Improv a Laugh Factory.

Väčšiu popularitu dosiahol stvárnením gangstera Leslieho Chowa v trilógii *[[Vo štvorici po opici (trilógia)|Vo štvorici po opici]]*. Ken Jeong hral v rokoch 2009 až 2015 vedľajšiu úlohu v televíznom seriály televízie NBC (neskôr Yahoo! Screen) Community, ako Ben Chang.

V roku 2018 bol menovaný za člena Akadémie filmových umení a vied, ktorá každoročne udeľuje Oscarov.

## Filmografia (výber)
náhľad|Jeong v roku 2008

### Spielfilme
* 1997: *[[The Big Easy]]* (TV séria, epizóda 2x06 „Night Music“)
* 2007: *[[Knocked Up]]*
* 2008: *[[Pineapple Express]]*
* 2008: *[[Step Brothers]]*
* 2008: *[[Role Models]]*
* 2009: *The Goods*
* 2009: *[[Vo štvorici po opici (film)|Vo štvorici po opici]]*
* 2009: *[[All About Steve]]*
* 2009: *[[All Inclusive (2009)|All Inclusive]]*
* 2009: *[[The Goods: Live Hard, Sell Hard]]*
* 2010: *[[Vampires Suck]]*
* 2010: *[[Ja, zloduch]]* (hlas)
* 2010: *[[Furry Vengeance]]*
* 2011: *[[Agent v sukni 2]]*
* 2011: *[[Vo štvorici po opici 2]]*
* 2011: *[[Zookeeper]]*
* 2011: *[[Transformeri 3]]*
* 2013: *[[Vo štvorici po opici 3]]*
* 2013: *[[Ja, zloduch 2]]* (hlas)
* 2013: *[[Pain & Gain]]*
* 2013: *[[Turbo]]*
* 2014: *[[Tučniaci z Madagaskaru (film)|Tučniaci z Madagascaru]]*
* 2015: *[[The Duff]]*
* 2016: *[[Ride Along 2]]*
* 2016: *[[Norm of the North]]* (hlas pána Greenea)
* 2017: *[[Killing Hasselhoff]]*
* 2018: *[[Crazy Rich Asians]]*
* 2018: *[[Goosebumps 2: Haunted Halloween]]*
* 2019: **

### TV seriály
* 2003–2005: *[[MADtv]]* (4 epizódy)
* 2005: *[[Dva a pol chlapa]]* (epizóda 2x17)
* 2007: Boston Legal (epizóda 4x02)
* 2008: *[[Ehe ist…]]* („’Til Death“, 2. epizóda)
* 2008: *[[Worst Week]]* (2 epizódy)
* 2009, 2011: *[[American Dad]]* (3 epizódy, hlas)
* 2009–2015: *[[Community (seriál)|Community]]*
* 2015: *[[Glee (seriál)|Glee]]* (2 epizódy)
* 2014, 2018: *[[BoJack Horseman]]* (2 epizódy, hlas)
* 2015–2017: *[[Dr. Ken (seriál)|Dr. Ken]]* (44 epizód)
* 2016: *[[Fresh Off the Boat]]* (epizóda 3x01)
* 2018–2019: *[[Magnum P.I. (2018)|Magnum P.I.]]* (2 epizódy)

## Ocenenie
Jeong získal MTV Movie Award 2010 za najlepší What-The-Fuck moment.

## Referencie

## Iné projekty

## Externé odkazy
* 
* Hodinový rozhovor na theStream.tv  (po anglicky)

## Zdroj

Kategória:Filmoví herci USA
Kategória:Televízni herci USA
Kategória:Dabingoví herci USA
Kategória:Komici USA
Kategória:Lekári USA
Kategória:Osobnosti USA kórejského pôvodu
Kategória:Absolventi Duke University
Kategória:Osobnosti zo Severnej Karolíny
Hošťálka

**Hošťálka** je prírodná pamiatka ev. č. 117, lokalita Skalka u Kyjova v okrese Hodonín. Správa AOPK Brno.

## Ochrana
Predmetom ochrany je bývalá pastvina s poslednými zachovanými zvyškami acidofilnej xerotermnej vegetácie v podhorí Chřibov s výskytom jednej z najbohatších populácií ponikleca velkokvetého *(Pulsatilla grandis)*.

## Referencie


## Pozri aj
* Zoznam chránených území v okrese Hodonín

## Externé odkazy
* Plán starostlivosti o pamiatku na roky 2009 - 2019

## Zdroj

Kategória:Prírodné pamiatky v Česku
Kategória:Chránené územia v okrese Hodonín
Kategória:Skalka (okres Hodonín)
Fach

**Fach** môže byť:
* hovorovo: pracovný odbor, zamestnanie, pozri povolanie (zamestnanie)
* zastarano: priečinok, zásuvka, pozri zásuvka (nábytok)
* priezvisko, pozri Fach (priezvisko), napr.:
** Alexander Fach, nemecký stavebný inžinier, architekt (18151883)
** Dietmar Fach, nemecký futbalista a futbalový tréner (* 1954)
** Holger Fach, nemecký futbalista a futbalový tréner (* 1962)
** Wolfgang Fach, nemecký politológ (* 1944)
* osada, časť mesta Obergröningen v Nemecku v Bádensko-Württembersku, pozri Fach (Obergröningen)

## Pozri aj
* hlasový odbor
* Vzdušné sily Čile (*Fuerza Aérea de Chile*, skratka *FACh*)

## Referencie
Trip

**Trip** môže byť:
* hovorovo:
** cesta, výlet, pozri cestovanie
** v súvislosti s drogami (omamnými látkami):
*** droga alebo kombinácia drog vyvolávajúca silný halucinogénny účinok, pozri halucinogén
*** dávka halucinogénnej drogy, papierik napustený dávkou takejto drogy, pozri halucinogén
*** zážitok po užití drog, pozri droga (omamná látka)
* rodné (krstné) meno, pozri Trip (prvé meno)
* americký dramatický film z roku 1967, pozri ''Trip'' (film)
* česká hudobná televízna relácia z roku 1993, pozri ''Trip'' (televízna relácia)

## Pozri aj
* cesta
* výlet
* výprava
* závislosť (medicína)

## Referencie
Špidláky

**Špidláky** sú prírodná pamiatka ev. č. 5769, rozkladajúca sa južne od obce Čejč v okrese Hodonín. Nariadením Juhomoravského kraja č. 6 z 19. mája 2016, s účinnosťou od 1. septembra 2016, bola zrušená pôvodná prírodná rezervácia rovnakého mena o výmere 4,03 ha. Zrušená časť sa nachádza v lokalite Bílý kopec. Zvyšná časť bola už v roku 2012 vyhlásená ako prírodná pamiatka Špidláky.

## Ochrana
Predmetom ochrany sú unikátne xerotermné spoločenstvá, ktorá sa zachovali na strmých svahoch rôznych expozícií na okrajoch Čejčskej kotliny. Na stepných stráňach a lúkach sa vyskytuje celý rad vzácnych a ohrozených druhov rastlín, mnohé na jednej z posledných lokalít v Česku. Napríklad: katran tatársky (*Crambe tataria*), kozinec bezbyľový (*Astragalus exscapus*), kosatec nízky (*Iris pumila*), púpava neskorá (*Taraxacum serotinum*), kosienka karbincolistá (*Serratula lycopifolia*), lykovec voňavý (*Daphne cneorum*), ľubovník ozdobný (*Hypericum elegans*) atď. Na vegetáciu je viazaný svojim výskytom aj rad teplomilných druhov hmyzu.

## Referencie


## Pozri aj
* Zoznam chránených území v okrese Hodonín

## Externé odkazy
* Plán starostlivosti o pamiatku na roky 2012 - 2021

## Zdroj

Kategória:Prírodné pamiatky v Česku
Kategória:Chránené územia v okrese Hodonín
Kategória:Čejč
Losky

**Losky** sú prírodná pamiatka ev. č. 2202 na lokalite Ježov v okrese Hodonín. Chránené územie je v správe Krajského úradu Juhomoravského kraja.

## Predmet ochrany
Ide o opustenú východnú časť hliniska, kde sa vykonávala ťažba štvrtohorných sprašových sedimentov. V takto vzniknutej stene je zjavných niekoľko sedimentačných vrstiev fosílnych pôd a ich derivátov.

Neďaleko sa nachádza ďalšia prírodná pamiatka, Ježovský lom.

## Literatúra

* 

## Referencie


## Pozri aj
* Zoznam chránených území v okrese Hodonín

## Externé odkazy
* Prírodná pamiatka Losky
* Plán starostlivosti o prírodnú pamiatku Losky na obdobie 2012-2021

## Zdroj

Kategória:Prírodné pamiatky v Česku
Kategória:Chránené územia v okrese Hodonín
Kategória:Kyjovská pahorkatina
Kategória:Ježov (okres Hodonín)
Starý kanál (prítok Zohorského kanála)

**Starý kanál** je hydromelioračný, umelý vodný kanál na Záhorí, na území okresu Malacky, v katastrálnom území obcí Veľké Leváre a Gajary. Jedná sa o nížinný tok V. rádu, má dĺžku 7,561 km, plocha jeho povodia predstavuje 19,344 km² a plocha odtokových oblastí činí 8,267 km². Vzniká v nadmorskej výške  a vlieva sa do Zohorského kanála, vo výške 

## Vznik
Kanál vzniká 20 metrov od koľají železničnej trate Bratislava - Břeclav, uprostred trávnatého porastu, v lokalite Malinová mláka (), v Záhorskej nížine, v podcelku Borská nížina, v časti Bor, v nadmorskej výške 

## Opis toku
Najskôr tok tečie juhozápadným smerom, v trávnatej medzi, poľnohospodársky využívanou krajinou a podteká poľnú cestu. Onedlho sa križuje so súborom troch vysokonapäťových vedení, priberá zľava melioračný kanál, podteká ďalšie vedenie vysokého napätia a stáča sa na západojuhozápad. Je premostený Mostom cesty I/2, znova sa križuje s elektrickými drôtmi a zľava prijíma významnejší Kocúrkovský kanál. Míňa pravobrežné ťažobné jazierko a opäť doňho ústi ľavostranný tok, Šimkovský kanál. Po tomto Sútoku sa kanál stočí na viacmenej západný smer. Pokračuje trávnatým korytom, kde sa sem-tam vyskytne strom alebo ker a neskôr dvakrát za sebou podteká miestne účelové komunikácie. Následne priberá najvodnatejší prítok, pravostranný Nový kanál, naposledy sa križuje s vysokonapäťovým elektrickým vedením a na chvíľu sa stáča na severozápad. Ďalej už pokračuje západným smerom na hranici riedkeho listnatého lesa a lúky. Zakrátko mení smer na západoseverozápadný a takto pokračuje cez premostenie cestou III/2034 až ku camping centru Rudava, kde sa stočí na západ. Tečie stále korytom s trávnatým charakterom. Tvorí výrazný oblúk smerujúci na juhozápad, v ktorom pokračuje najprv juhozápadným, neskôr západoseverozápadným, potom severozápadným, následne severovýchodoseverným a napokon severozápadným smerom. Ku koncu sa kanál ešte výrazne vlní, vteká do Lesa, je premostený lesnou cestou a stáča sa na juhozápad. Nakoniec ústi do Zohorského kanála, v nadmorskej výške , ako jeho významný ľavostranný prítok.

## Význam
Kanál vystavali, ako aj okolité umelé vodné toky kvôli odvodneniu premočenej pôdy, aby sa dala hodnotne poľnohospodársky využívať.

## Zdroje
* Základná mapa ZBGIS
* GEO-portál, názvy kanálov

Kategória:Povodie Moravy
Kategória:Umelé vodné toky na Slovensku
Kategória:Gajary
Kategória:Veľké Leváre
Kategória:Záhorie
Kategória:Záhorská nížina
Kategória:Vodné toky v okrese Malacky
Evanjelický kostol (Pezinok)

**Evanjelický kostol** v Pezinku je klasicistický kostol nachádzajúci sa na Potočnej ulici v historickom centre mesta, ktorý bol vyhlásený za národnú kultúrnu pamiatku 28. februára 2018. Stavba je obdĺžnikového pôdorysu a bola postavená v roku 1783. V rokoch 1858 až 1863 bol kostol upravený a rozšírený o novú vežu.

Nachádza sa tu klasicistický oltár z 18. storočia s obrazom Oplakávania Krista zo začiatku 18. storočia, ktorého autorstvo sa pripisuje Jánovi Kupeckému. Kazateľnica a krstiteľnica pochádza z 1784 od M. Stamingera.

V osemdesiatych rokoch 20. storočia bol v múre kostola objavený reliéf Zmŕtvychvstania Krista z roku 1622.

## Architektúra
Ide o jednoloďový emporový sakrálny priestor s rovným uzáverom, ktorý je krytý rovným stropom. Fasáda kostola je členená lizénovým rámom.

## Referencie

## Externé odkazy
* Evanjelický kostol v Pezinku na pamiatkynaslovensku.sk

Kategória:Stavby v Pezinku
Pezinok
Kategória:Klasicistické kostoly na Slovensku
Kategória:Architektúra z 1783
Šopronský snem

**Šopronský snem** bol uhorský snem, ktorý zvolal v roku 1681 Leopold I. do maďarského mesta Šopron. Snemové zasadnutia trvali od 28. apríla do 30. decembra roku 1681.

Uhorský kráľ a zároveň rímsko-nemecký cisár Leopold I. bol nútený snem zvolať po osemročnej pauze, keď v Uhorsku, prehlásenom iba za provinciu ríše, vládlo z poverenia panovníka osemčlenné gubernium na čele s veľmajstrom rádu nemeckých rytierov. Na zvolanie snemu mal vplyv vojenský úspech Tököliho povstania. Jeho vodca Imrich Tököli bol na snem prizvaný, ale odmietol sa ho zúčastniť. Ešte pred začiatkom snemových rokovaní cisár zrušil vládu gubernia a snem toto rozhodnutie ratifikoval v prvý deň rokovania. Na sneme bol obnovený aj úrad palatína, ktorým sa stal magnát Pavol Esterházi (palatínom bol v rokoch 1681 – 1713). Snem ďalej potvrdil Viedenský mier z roku 1606, privilégia uhorských stavov (aj povstalcov, ak do dvoch mesiacov zložili zbrane), zrušil protireformačné nariadenia z roku 1671 a z obdobia vlády gubernia. Celkovo snem prijal 82 ustanovení, z nich sa dve (25., 26.) týkajú náboženských slobôd. Dôležitým rozhodnutím v náboženských otázkach bolo umožnenie výstavby drevených kostolov v stoliciach a slobodných kráľovských mestách, v ktorých mohli protestantskí kňazi kázať a realizovať obrady pre osobne slobodné obyvateľstvo (v jednej stolici mohli byť postavené dva drevené kostoly, na miestach, ktoré vybrali predstavitelia katolíckej cirkvi – napríklad vo Zvolenskej boli vybrané lokality Hronsek a Ostrá Lúka, ale oba drevené chrámy boli postavené s veľkým časovým oneskorením). 

Celkovo „šopronský snem r. 1681 s reštitúciou moci stavov a obmedzenej slobody vyznania znamenal vážne oslabenie povstaleckého tábora“.

## Referencie

Kategória:Uhorský snem
Kategória:1681
Kategória:Šopron
Svätojánska noc

[náhľad|Svätojánska noc, [Nikolaj Astrup, 1912]]
**Svätojánska noc** je európsky ľudový sviatok oslavovaný predvečer sviatku kresťanského svätca Jána Krstiteľa, ktorý spadá na 24. jún. Nadväzuje na dávne predkresťanské oslavy letného slnovratu, ako sú slovanské kupadeľné sviatky alebo anglosaské litovské slávnosti, a veľkú úlohu pri tomto sviatku mal predovšetkým oheň, voda, nahota a zeleň. 

Typickým prvkom tejto noci sú svätojánske ohne, pálené na kopcoch. Ohne zakladali za dedinou na najviditeľnejšom mieste okolo ktorých sa tancovalo a spievalo. Tento deň je najdlhším dňom v roku. Symbolicky predstavujú slnko, ktoré je v dobe letného slnovratu na vrchole síl. Tieto ohne sa kvôli získaniu sily preskakujú, zapaľujú sa v nich metly, ktorými sa potom krúži a v niektorých častiach Európy sa z kopcov púštajú horiace kolesá alebo sudy, symbolizujúce putujúce slnko.

## Referencie


## Iné projekty

## Externé odkazy
* https://www.ludovakultura.sk/polozka-encyklopedie/svatojanska-noc/

## Zdroj
* 

Kategória:Tradície
Samsung Galaxy A50

**Samsung Galaxy A50** je smartfón s operačným systémom Android vyrobený spoločnosťou Samsung Electronics ako časť hlavnej línie ich piatej generácie série Galaxy A. V USA bol dostupný 13. júna 2019. Smartfón prišiel s operačným systémom Android 9 (Pie), 128 GB veľkosťou interného úložiska a 4000 mAh batériou.

## Špecifikácie
### Hardvér
Smartfón Galaxy A50 má 6.4" (2340 x 1080 (FHD+)) Super AMOLED edge-to-edge obrazovku. Je poháňaný Octa-core, 2300&nbsp;MHz, ARM Cortex-A73 a ARM Cortex-A53, 64-bitovým, 10&nbsp;nm CPU a Mali-G72 MP3 GPU. Prišiel so 4GB alebo 6GB pamäte RAM a 64GB alebo 128GB flash pamäte (konfigurácia sa môže líšiť v závislosti od modelu), ktorá môže byť rozšírená externou MicroSD kartou až do 512GB. Smartfón je sám o sebe rozmerov 158.5 x 74.7 x 7.7mm a prišiel s 4000 mAh batériou.

#### Fotoaparát
náhľad|Trojitý fotoaparát na zadnej strane mobilného telefónu Galaxy A50
Samsung Galaxy A50 prišiel trojitým radom fotoaparátov pozostávajúcim 25MP wide fotoaparátu, 8MP ultrawide fotoaparátu a 5MP depth sensor fotoaparátu.
Galaxy A50 má samostatnú 5MP kameru na zachytenie informácií do hĺbky.

Hardvér je schopný snímať video v rozlíšení 4K, ale nie je dostupné pomocou aplikácie Samsung Stock Camera. Prístup k tejto možnosti je možný pomocou aplikácií tretích strán.

### Softvér
Samsung Galaxy A50 beží na operačnom systéme Android 9 (Pie) a Android 10 s nadstavbou One UI 2.0 v nasledujúcej primárnej aktualizácii. Medzi vlastnosti tohto smartfónu patria Bixby, Google Assistant a Samsung Pay.

## Hodnotenie
Smartfón Galaxy A50 získal zväčša pozitívne recenzie. Stránka *[[PCWorld]]* mu dala 4/5 hviezd, chválila displej, dizajn a výdrž batérie a kritizovala snímač odtlačkov prstov na obrazovke a spracovanie fotoaparátu. Stránka *[[Tom's Hardware|Tom's Guide]]* mu taktiež udelila 4/5 hviezd, nazývajúc ho „lacným telefónom s veľkou a farebnou obrazovkou, solídnym výkonom a elegantným dizajnom“, aj keď s „vynikajúcou výdržou batérie“. Stránka *[[CNET]]* mu udelila bodovanie 8.4/10 a popísala ho ako „jeden z najlepších lacných telefónov“, a stránka *[[Digital Trends]]* ho nazvala „lacným telefónom Samsung vašich snov“.

## Referencie

## Pozri aj
*Samsung Galaxy

## Zdroj

Kategória:Zariadenia s Androidom
Kategória:Mobilné telefóny Samsung
Kategória:Smartfóny
Cassovia

**Cassovia** môže byť:
* historický, latinský názov Košíc, pozri Košice
* skrátene: Obchodné centrum Cassovia

## Pozri aj
* Cassovia Hockey Cup

## Referencie
Jojko

**Jojko** je detská súkromná televízna stanica na Slovensku, ktorá patrí do portfólia televíznej skupiny JOJ Group. Televízia bola spustená 1. januára 2020, nahradila TV Rik. Stanica je cielená na deti a vysiela denne detské programy iba v slovenskom jazyku.

## Referencie

## Externé odkazy
* 

Jojko
Jojko
Kategória:Vzniklo v 2020
Kategória:Detské televízne stanice
Medzinárodné letisko Bagdad

**Medzinárodné letisko Bagdad** (kód IATA: **BGW**, kód ICAO: **ORB**, ; ; názov v rokoch 19822003: **Saddámovo medzinárodné letisko**, kód IATA: **SDA**, kód ICAO: **ORBS**) je najväčšie medzinárodné letisko v Iraku, nachádzajúce sa približne 16 km od centra Bagdadu v guvernoráte Bagdad. Letisko je využívané na civilné aj vojenské účely.

Letisko bolo vybudované konzorciom vedeným francúzskou spoločnosťou Spie-Batignolles/Fougerolle na základe zmluvy v hodnote približne 900 miliónov USD z roku 1979. Pre iracko-iranskú vojnu bolo skompletizovanie a otvorenie letiska odložené až na rok 1982. Vzhľadom na obmedzenia uvalené na irackú vládu Organizáciou Spojených národov z dôvodu irackej invázie do Kuvajtu (pozri druhá vojna v Perzskom zálive) došlo v roku 1991 k prerušeniu (väčšiny) civilných letov. V roku 2003 letisko obsadili americké ozbrojené sily (pozri tretia vojna v Perzskom zálive) a z názvu letiska vypustili meno diktátora Saddáma Husajna. Letisko bolo otvorené pre civilnú osobnú letovú dopravu v auguste 2004, po 21 mesiacov trvajúcich rekonštrukčných prácach financovaných z fondov Agentúry Spojených štátov amerických pre medzinárodný rozvoj, čím bolo zároveň odovzdané novej vláde Irackej republiky.

## Referencie

## Externé odkazy
* Oficiálny web 
* Medzinárodné letisko Bagdad na portáli *FlightRadar24* 

Kategória:Letiská v Iraku
Persea borbonia

**Persea borbonia**  je rastlina z čeľade vavrínovité. Je to stálezelený strom alebo ker. Prirodzeným areálom výskytu je juhovýchod USA. Dorastá do výšky 15 metrov. Jeho obávaným škodcom je chrobák Xyleborus glabratus.

## Používanie
Dávnejšie sa používal v ľudovom liečiteľstve ako dávidlo. Pestuje sa ako parková a okrasná drevina. Slúži aj ako potrava pre medvede, jelene a iné živočíchy.

## Referencie

## Iné projekty

Kategória:Vavrínovité
Kategória:Najmenej ohrozené druhy
Kaia Gerberová

**Kaia Gerberová** (; * 3. september 2001, Los Angeles, Kalifornia, USA) je americká modelka, herečka a módna návrhárka, dcéra modelky Cindy Crawfordovej.

## Životopis
Je dcérou podnikateľa Rande Gerbera a topmodelky Cindy Crawfordovej, ktorá je nemeckého, anglického, francúzskeho a dánskeho pôvodu. Jej starší brat je model Presley (* 1999) je tiež model.

Svoju kariéra odštartovala ako desaťročná pre značku *[[Gianni Versace (podnik)|Versace junior]]*. Neskôr začala fotiť pre módne časopisy ako *[[Vogue]]*, *Teen Vogue* a *[[Pop Magazine]]*. V roku 2017 debutovala na prehliadke pre Calvina Kleina]. Neskôr predvázdala pre módne domy ako Chloe, *[[Burberry]]*, *[[Max Mara Fashion Group|Max Mara]]*, *[[Prada]]*, *[[Chanel]]*, *[[Fendi]]*, *[[Moschino]]* a *[[Gianni Versace (podnik)|Versace]]*. 

V roku 2016 debutovala vo filme *Sister Cities* ako mladá Carolina.

V roku 2018 vytvorila svoju prvú kolekciu *KarlxKaia* s módnym návrhárom Karlom Lagerfeldom.

## Ocenenie
V roku 2018 získala ocenenie *Model of the Year* (modelka roka) na *The Fashion Awards*.

## Referencie


## Iné projekty

## Externé odkazy
* 

## Zdroj

Kategória:Modelky USA
Kategória:Módni návrhári USA
Kategória:Osobnosti USA anglického pôvodu
Kategória:Osobnosti USA francúzskeho pôvodu
Kategória:Osobnosti USA nemeckého pôvodu
Kategória:Osobnosti z Los Angeles
Kategória:Osobnosti USA dánskeho pôvodu
Teória Slnka a Mesiaca

[náhľad|Pápež [Inocent III., uznávaný kánonista bol za svojho živote prezývaný aj *lux mundi* (svetlo sveta)]]
**Teória Slnka a Mesiaca** je stredoveká politicko-právna teokratická teória 13. storočia, podľa ktorej svetská moc podlieha moci duchovnej (pápežskej).

Zástancom tejto teórie bol vrcholný predstaviteľ nadradenosti moci pápežstva Inocent III. Myšlienky teórie sa prejavili v Inocentovom dekréte *Venerabilem* z roku 1202, či na štvrtom lateránskom koncile. Podstatou teórie bola metafora či alegória: Mesiac je menší a menej výrazný, svieti len vďaka svetlu odrazenému od väčšieho Slnka. Podobne svetský panovník má mať moc len vďaka moci a autorite pápeža, zástupcu Boha na zemi. Len pápežovi podľa teórie prislúchala plná moc (*plenitudo potestas*). Pápež ako Kristov vikár vládne dvojakou mocou (Krista kráľa a Krista kňaza) nad celou Cirkvou. Cirkev síce podľa teórie je od svetskej moci oddelená a zásadne sa nemá do angažovať do jej záležitostí inak než napomínaním, avšak vo výnimočných prípadoch (*causaliter, certis causus inspectis*) pápež môže priamo zasiahnuť aj do svetskej moci. Pápež napr. podľa teórie môže zasahovať do výberu kandidátov pre svetský trón (napr. voľba cisára v 1198).

## Pozri aj
* teória dvoch mečov
* dejiny kresťanstva
* cézaropapizmus (východný a západný)
* boj o investitúru

## Referencie

## Externé odkazy
* teória Slnka a Mesiaca na treccani.it

Kategória:Politické teórie
Kategória:Dejiny práva
Kategória:Dejiny politiky
Vermút

náhled|Rôzne európske vermúty
**Vermút** (nespisovne zriedkavo *vermut*, v dávnejšej minulosti aj *vermouth*) je (podľa predpisov EÚ) aromatizované víno, do ktorého bol pridaný alkohol a ktorého charakteristická chuť sa dosiahla použitím vhodných látok z bylín rodu palina (Artemisia).

## Etymológia
Slovenské slovo vermút pochádza z nemeckého slova Wermuth (novší pravopis: Wermut), ktorého významy sú: 1. názov resp. súčasť názvu niektorých druhov z rastlinného rodu palina (*Artemisia*), 2. palina pravá, 3. vermút. Význam „vermút“ tohto slova v nemčine vznikol v 1. polovici 19. storočia, a to asi skrátením slova Wermuthwein, ktoré znamená vermút (doslova: víno s palinou pravou). Pôvod nemeckého slova Wermuth je sporný.

Z nemeckého slova Wermuth pochádzajú aj francúzske ekvivalenty slova vermút (vermouth, staršie vermout) a talianske ekvivalenty (vermut, vermutte, a prostredníctvom francúzštiny aj: vermouth, vermout) 

## Charakteristika
Prvý vermút namiešal v roku 1786 v Turíne Antonio Benedetto Carpano. Niesol názov Punt-é-Mes. Taliansky vermút je červený a sladký, francúzsky biely a suchý.

Vermút sa vyrába z 2.-3. ročných vín, do ktorých sa následne pridáva zmes korenia a byliniek. Následne sa budúci vermut dosladí a fortifikuje čistým alkoholom na 15 objemových %.

## Právne záležitosti
Právna definícia vermútu v rámci EÚ je uvedená v prvej vete tohto článku.

V Taliansku je vermút právne regulovaný od roku 1933. Na úrovni EÚ (predtým ES) je vermút chránený od roku 1991, pričom ale zo všetkých vermútov je chránený len „Vermouth di Torino“ a „Vermouth de Chambéry“ - pôvodne ako „geografické názvy“ (angl. geographical designation), od roku 2015 ako „chránené zemepisné označenia“ (angl. protected geographical indication). Pre Vermouth di Torino bola v roku 2017 v Taliansku (v dôsledku príslušných nových predpisov EÚ) schválená presná špecifikácia (po taliansky: disciplinare) tohto typu vermútu a zároveň bol navrhnutý na ochranu aj alternatívny pravopis „Vermut di Torino“. Schvaľovanie tejto špecifikácie na úrovni EÚ sa má dokončiť v roku 2020.

## Referencie

## Iné projekty

## Externé odkazy
* The Truth About Vermouth 
* Vermut: Původně sladké víno z regionu Piemont

Kategória:Alkoholické nápoje
Zajačij ostrov

náhľad|Zajačij ostrov, na ktorom stojí Petropavlovská pevnosť.
**Zajačij ostrov** (, po slovensky *Zajačí ostrov*) je ostrov na rieke Neva v Petrohrade v Rusku. Leží južne od väčšieho Petrohradského ostrova, od ktorého je oddelený Kronverským prielivom, naproti Kronverku. Na ostrove sa nachádza Petropavlovská pevnosť.

Ostrov na diaľku dosahuje 860 metrov, na šírku 430 metrov. Najvyššia vyvýšenina je 9 metrov vysoká.

## Referencie

## Iné projekty

Kategória:Ostrovy Ruska
Kategória:Geografia Petrohradu
Jintara Poonlarp

**Jintara Poonlarp** (thaj. จินตหรา พูนลาภ; * 6. marec 1969) je thajská popová speváčka. V hudobnom priemysle sa výraznejšie presadila v roku 1987 (vo veku 16 rokov).

Jintara Poonlarp je známa svojimi humornými videoklipmi a výkonmi na pódiu a tiež ako interpretka Luk thung, najpopulárnejšej formy thajskej country hudby.

Zatiaľ vydala 40 albumov a 35 singlov.

V roku 2004 navštevovala Univerzitu Suan Sunandha Rajabhat.

## Diskografia
### Štúdiové albumy
* *Took lauk auk rong rian* (ถูกหลอกออกโรงเรียน)
* *Wan puean kian jot mai* (วานเพื่อนเขียนจดหมาย)
* *Sao Isan Plad Thin*
* *Am Nat Rak*
* *Jao Bao Hai*
* *Rai oi khoi rak* (ไร่อ้อยคอยรัก)
* *Songsan huajai* (สงสารหัวใจ)
* *Uaipon hai puean* (อวยพรให้เพื่อน)
* *Rak Plor Sano Yaeam*
* *Mor Lam Sa On+Luk Thung Sa on 1st-14th* (หมอลำสะออน+ลูกทุ่งสะออน ชุด 1-14)
* *Jintara Krob Krueang 1st-9th* (จินตหราครบเครื่อง ชุด 1-9)

## Filmografia
* 2015Chai Lai

## Referencie

## Iné projekty

Kategória:Thajské speváčky
Hliva

**Hliva** môže byť:
* v mykológii (nárečovo aj: *hliv*, *hlivka*, *liva*, *hlivec*, *hlivák*, *gliva*):
** slovenský názov rodu *Pleurotus*, pozri hliva (rod)
** ľudovo alebo odborne zastarano: hliva ustricová (lat. *Pleurotus ostreatus*)
** staršie :
*** hľuzovka čierna (lat. *Tuber melanosporum*, synonymá: *Lycoperdon tuber*, *Tuber cibarium*)
***stromová huba
* v anatómii: hľuznatý nádor, pozri pod nádor
* zastarano: hrča (na tele, dreve a pod.)

## Zdroje
Alpaka (zliatina)

náhľad|Mince vyrobené z alpaky
**Alpaka** je zliatina medi, zinku a niklu, prípadne ďalších kovov, v Nemecku pre svoj vzhľad známa tiež ako nové striebro. Často býva označovaná aj ako **pakfón**, v takom prípade však môže ísť aj o zliatinu medi a niklu s prídavkom železa alebo mangánu.

## Vlastnosti
Alpaka je pevná látka strieborného až žltkavého lesklého vzhľadu. Zliatina je vyrobená zo 4764% medi, 1025% niklu, 1542% zinku a s prímesami prvkov ako olovo, cín, mangán alebo železo. Vyznačuje sa jednoduchou opracovateľnosťou, zároveň ale aj tvrdosťou a odolnosťou voči korózii, ako i dobrou tepelnou vodivosťou. Zliatina sama o sebe kladie relatívne veľký odpor elektrickému prúdu, jej oxidy sú ale vodivé. 

* Teplota topenia: 900 °C
* Hustota: 8 700 kg/m³
* Elektrická vodivosť: cca 3–5 MS·m−1
* Tepelná vodivosť: cca 25–35 W·m−1K−1
* Tepelná rozťažnosť: 16×10−6 K−1 až 17×10−6 K−1

## Využitie
Prv bola alpaka obľúbená ako základný kov na výrobu postriebrených nádob, povrch nádoby bol postriebrený pomocou elektrolýzy. S alpakou sa možno stretnúť najmä v bižutérii, hračkárskom priemysle (pre dobrou elektrickú vodivosť oxidov zlúčeniny je vhodná na výrobu koľajníc modelových železníc), ale aj pri kvalitnejších kľúčoch. Dobrá spracovateľnosť zliatiny sa využíva pri výrobe hudobných nástrojov (napr. činely, flauta, saxofón), odolnosť voči korózii alpaku zasa stavia do roly zliatiny vhodnej na výrobu vreckových nožov. Z alpaky sú zhotovené tiež niektoré mince (nemecká marka či portugalské escudo). Príkladom technického využitia je konštrukcia vodovodných potrubí a výhrevných špirál. Kov často využívajú falšovatelia na výrobu mincí a medailónov, ktoré sú vydávané za strieborné. 

## História
Prvá zmienka o alpake pochádza z Číny, odkiaľ bola dovážaná do Európy. Zliatina niesla čínsky názov *paktong* alebo *pakfong* (白銅, doslova „biely bronz“) a slúžila ako náhrada za pravé striebro. Jej hlavné zložky (meď, nikel a zinok) boli však určené až v 18. storočí. V Európe sa zliatinu podarilo vyrobiť v roku 1770 v nemeckých železiarňach v meste Suhl a v roku 1823 bola vyhlásená súťaž o to, komu sa podarí produkciu zdokonaliť, aby sa výsledná zliatina čo najviac podobala striebru. Nezávisle na sebe boli najúspešnejší bratia Hennigerovci v Berlíne a Ernst August Geitner v meste Schneeberg. Iná forma zliatiny bola vynájdená v roku 1832 v Birminghame (británium). Názov *Alpacca* bol pôvodne ochrannou známkou obchodníka Berndorfa, v Severnej Európe sa však rýchlo ujal ako všeobecný názov zliatiny. S rozšírením elektrolytického pokovovania po roku 1840 sa alpaka začala využívať ako vhodný základ pre nanesenie strieborného povlaku.

## Referencie

## Pozri aj
* medinikel
* bronz
* mosadz

## Iné projekty

## Externé odkazy
* História Alpaky  (po anglicky)
* Encyclopaedia Britanica (po anglicky)
* Alpaka 

## Zdroj

Kategória:Zliatiny medi
Kategória:Zliatiny niklu
James Glaisher

náhľad|Pamätná doska na Gleisherovom dome v Dartmouth Hill
**James Glaisher** (* 7. apríl 1809, Londýn† 7. február 1903, tamže) bol anglický meteorológ, astronóm a priekopník balónového lietania.

## Životopis
Narodil sa v Londýne v štvrti Rotherhithe ako syn hodinára.

V rokoch 1833 až 1835 pracoval ako asistent v Cambridgeskej hvezdárni, pričom do tejto pozície ho menoval anglický matematik a astronóm George Biddell Airy. Neskôr sa stal vedúcim oddelenia meteorológie a magnetizmu v Royal Observatory, túto funkciu zastával až do roku 1874.

V roku 1845 vydal tabuľky rosného bodu, ktoré slúžili na meranie vlhkosti vzduchu. 7. júna 1849 bol zvolený za člena Kráľovskej spoločnosti. V roku 1854 bol zvolený za člena Fotografickej spoločnosti (neskôr Kráľovskej fotografickej spoločnosti), funkciu prezidenta spoločnosti vykonával v rokoch 18691874 a 18751892.

V roku 1856 je zvolený za člena Mikroskopickej spoločnosti v Londýne. Je zakladajúcim členom Meteorologickej spoločnosti, zakladajúcim členom a neskôr aj prezidentom Kráľovskej meteorologickej spoločnosti (v rokoch 1867 a 1868).

V roku 1866 sa podieľal na založení Aeronautical Society of Great Britain.

Známy je tiež ako priekopník balónového lietania. Medzi rokmi 1862 a 1866 vykonal, najčastejšie v spolupráci s anglickým vzduchoplavcom Henrym Traceym Coxwellom, mnoho vzostupov s balónom s cieľom merať teplotu a vlhkosť vzduchu v atmosfére. Jeho výstup 5. septembra 1862 prelomil svetový rekord v nadmorskej výške, posledné odčítanie výšky letu bolo okolo 8 800 metrov. Let pokračoval a odhady naznačujú, že balón vystúpil do nadmorskej výšky viac ako 9 500 alebo 10 900 metrov.

Glaisher žil na ulici Dartmouth Hill číslo 22 v Londýne, kde je na jeho počesť pamätná doska. Zomrel v Londýne v štvrti Croydon v roku 1903 vo veku 93 rokov.

## Rodina
V roku 1843 sa oženil s Ceciliou Louisou Belvillovou, dcérou Henryho Belvilla. Spoločne mali tri deti:

* Ernest Glaisher
* James Whitbread Lee Glaisher (18481928), vedec, matematik
* Cecilia Appelina (18451932)

## Uznanie
Je po ňom pomenovaný kráter na Mesiaci. Názov bol schválený Medzinárodnou astronomickou úniou v roku 1935.

## V kultúre

* *[[The Aeronauts]]*, film z roku 2019, postavu Glaishera hrá anglický herec Eddie Redmayne, natočený podľa beletrizovaného popisu balónového letu z 5. septembra 1862. Film zobrazuje fiktívnu letkiňu balóna Améliu Wrenovú, ktorá prežíva s Glaisherom epický boj o prežitie, zatiaľ čo sa pokúšajú zaznamenať údaje z letu. Vo filme sa úplne vynecháva skutočný Henry Coxwell.

## Referencie

## Externé odkazy

* Newspaper cutting from New York Times, 1909
* Details of 1862 balloon flight
* The Victorians who flew as high as jumbo jets

Kategória:Anglickí meteorológovia
Kategória:Anglickí astronómovia
Kategória:Britskí letci
Kategória:Členovia Kráľovskej spoločnosti
Kategória:Osobnosti z Londýna
The Nutmegs

**The Nutmegs** bola americká doo-wopová vokálna skupina z 50. rokov 20. storočia z New Haven, štát Connecticut, Spojené štáty americké. Ich najznámejšie piesne sú „Story Untold“ a „Ship of Love“, ktoré vyšli v roku 1955. Každá z nich sa dostala do národného R&B rebríčka (hitparády), prvá pieseň na 2. a druhá na 13. miesto. Kvinteto viedol tenor Leroy Griffin a malo zmluvu s Herald Records.

## Referencie

## Externé odkazy
* Nutmegs na stormyweather.de

## Zdroj

Kategória:Hudobné skupiny USA
Kategória:R&B hudobné skupiny
Emanuel Komínek

RNDr. **Emanuel Komínek** (* 28. november 1929, Vladislav, Česko† 29. máj 1993, Nové Město na Moravě) bol česko-slovenský geológ, objaviteľ svetového ložiská medenej rudy Erdenet v Mongolsku.

## Biografia
Narodil sa vo Vladislavi pri Třebíči v roku 1929 a vyštudoval Prírodovedeckú fakultu. Pôsobil ako geológ vo vyhľadávaní a revízii rudných aj nerudných ložísk. V roku 1960 publikoval článok o magnetitovom ložisku pri obci Županovice. Pôsobil tiež pri hľadaní ložísk kameňa na Žďársku.

## Referencie
* Významní přírodovědci Třebíčska
* *Třebíčsko*. Příprava vydání Radovan Zejda, Vladimír Brauner, Barbora Zejdová, Vlastimil Toman. [s.l.]: Nakladatelství SURSUM, 2001. 206 s. . S. 166.

Kategória:Českí geológovia
Malhotky

**Malhotky** sú národná prírodná pamiatka č. 702, ktorá sa nachádza v katastrálnom území obce Nevojice, na pravom svahu údolia Litavy v Brankovickej pahorkatine (súčasť Lítenčickej pahorkatiny) v Česku. Výmera činí 12,47 ha, nadmorská výška 234-. Vyhlásená bola rozhodnutím Okresného národného výboru vo Vyškove v roku 1981. Dôvodom ochrany sú teplomilné spoločenstvá stepných trávnikov, okrajov lesa a lesných porastov. Správu vykonáva SCHKO Pálava.

## Geológia
Podložie je tvorené treťohornými vápnitými ílmi, slieňmi a pieskovcami Ždánicko-hustopečského súvrstvia vonkajšieho flyšu, miestami prekryté sprašou a sprašovými hlinami. Z pôd je to vo stepnej časti pararendzina kambizemná a kambizem typická, v lese luvizem typická.

## Flóra
Stepnú vegetáciu zastupuje ostrica nízka *(Carex humilis)*, mrvica peristá *(Brachypodium pinnatum)*, kostrava žliabkatá *(Festuca rupicola)*, v lesných lemoch sa vyskytuje pakost krvavý *(Geranium sanguineum)*, jasenec biely *(Dictamnus albus)*, kamienka modropurpurová *(Lithospermum purpurocaeruleum)* alebo oman vŕbolistý *(Inula salicina)*. Z hojnej skupiny chránených rastlín je to veternica lesná *(Anemone sylvestris)*, hlaváčik jarný *(Adonis vernalis)*, nevädza Triumfettova *(Cyanus triumfettii)*, leopoldia chochlatá *(Leopoldia comosa)*, vstavač vojenský *(Orchis militaris)*, bradáčik vajcovitý *(Listera ovata)*, zvonček sibírsky *(Campanula sibirica)*, ľanolistník prostredný *(Thesium linophyllon)*
a rad ďalších. Krajná hranica výskytu na strednej Morave tu má dub plstnatý (šípák). Okrem viac ako 300 druhov cievnatých rastlín bolo z lokality popísané 107 druhov húb, napr.  lofária tmavá *(Porostereum spadiceum)*, ryšavec slziaci *(Pseudoinonotus dryadeus)*, hríb príveskatý *(Butyriboletus appendiculatus)* alebo vzácna muchotrávka ostnatá *(Amanita solitaria)*. Prvýkrát v Česku tam bola nájdená Hemimycena mauretanica.

## Fauna
Medzi hmyzom sú obzvlášť chránení svižník poľný *(Cicindela campestris)*, lajniak skarabeusovitý *(Sisyphus schaefferi)* alebo chlpáčik obyčajný *(Epicometis hirta)*, zástupcov tu majú bystrušky a rad druhov mravcov. Pre teplomilnú cikádu *Trypetimorpha Fenestra* je to najsevernejšia lokalita. Motýle zastupuje vretienka vičencová *(Zygaena carniolica)*, súmračník čiernohnedý *(Heteropterus morpheus)*, očkáň ovsíkový *(Minois dryas)*, hnedáčik veronikový *(Melitaea aurelia)*, pavúky plachtárkovité *(Linyphiidae)*, snovačkovité *(Theridiidae)*, bežník *(Ozyptila pullata)*, stavovce jašterica krátkohlavá *(Lacerta agilis)* a užovka hladká *(Coronella austriaca)*, vtáky strakoš obyčajný *(Lanius collurio)*, penica jarabá *(Sylvia nisoria)*, vlha obyčajná *(Oriolus oriolus)* alebo krutohlav hnedý *(Jynx torquilla)*.

## Referencie


## Literatúra
* 

## Iné projekty

## Externé odkazy
* 
* DRUSOP
* Cittadela 
* Na stránkach Vyškova 

## Zdroj

Kategória:Národné prírodné pamiatky v Česku
Kategória:Chránené územia v okrese Vyškov
Baračka (prírodná pamiatka)

**Baračka** je prírodná pamiatka ev. č. 2405, lokalita Kloboučky – časť mesta Bučovice v okrese Vyškov. Správa AOPK Brno. Ide Lesostepné stráne, obrátené na juhozápad. V minulosti bola lokalita poľnohospodársky využívaná ako sad s pastvou a kosením trávy. V súčasnej dobe je stepný charakter ohrozený zarastaním náletom hlohu, trnky a spontánnym rozširovaním susedného lesa.
 
## Predmet ochrany
Predmetom ochrany je cenná lokalita stepnej kveteny. Rastie tu napríklad kavyľ vláskovitý (*Stipa capillata*), ďatelinovec nemecký (*Dorycnium germanicum*), poniklec lúčny český (*Pulsatilla pratensis subsp. nigricans*), hlaváčik jarný (*Adonis vernalis*) a iné.

## Galéria

Súbor:Baračka_(016).jpg
Súbor:Baračka_(004).jpg
Súbor:Baračka_(008).jpg


## Referencie


## Literatúra

## Externé odkazy
* 
* 

## Iné projekty

## Zdroj

Kategória:Prírodné pamiatky v Česku
Kategória:Chránené územia v okrese Vyškov
Kategória:Prírodný park Ždánický les
Kategória:Bučovice
Kategória:Povodie Litavy
Srdce temnôt

***Srdce temnôt***, taktiež **Srdce temnoty**, (v origináli ; v čes. preklade *Srdce temnoty*) je novela britského spisovateľa poľského pôvodu Josepha Conrada vydaná časopisecky v roku 1899 a knižne v roku 1902. V pochmúrnom a mystickom príbehu rozprávač Charles Marlow vykladá členom posádky svojej lode zážitky z jeho cesty do Konga, v ktorých do popredia vystupuje Kurtz – najúspešnejší obchodník so slonovinou, ktorý do čiernej Afriky odchádzal s idealistickým cieľom scivilizovať tamojších divochov, no pobyt v džungli ho natrvalo psychicky poznačil. Novela bola inšpirovaná Conradovými skúsenosťami z cesty do Konga v roku 1889.

Hoci si *Srdce temnôt* v čase svojho vydania nezískalo širšiu pozornosť kritikov ani verejnosti, postupne sa stalo jedným z najoceňovanejších diel anglickej literatúry. Dielo sa dočkalo mnohých vydaní, prekladov a adaptácií, napr. v podobe vojnového filmu režiséra Francisa Fordu Coppolu *[[Apocalypse Now]]* (1979) a počítačovej hry *[[Spec Ops: The Line]]* (2012).

## Referencie

Kategória:Novely
Kategória:Sfilmované novely
Morbidita

**Morbidita** môže byť:
* chorobný alebo prehnane pochmúrny postoj v súvislosti so smrťou, synonymum: morbídnosť, pozri morbídnosť
* pomer počtu (registrovaných) chorých jedincov a počtu všetkých jedincov danej populácie v určitej lokalite a v určitom čase, synonymum: chorobnosť, pozri chorobnosť

## Pozri aj
* komorbidita
* smrť
* úmrtnosť (mortalita)

## Referencie
Miliovy louky

**Miliovy louky** sú prírodná pamiatka ev. č. 6017 na lokalite asi 1 km severozápadne od obce Blatnička na hraniciach Juhomoravského a Zlínskeho kraja. Chránené územie je v správe Krajského úradu Juhomoravského kraja.

## Ochrana
### Predmet ochrany
Hlavným predmetom ochrany je hadinec červený *(Echium maculatum)*, ktorý patrí medzi prioritné druhy sústavy Natura 2000. Xerotermné spoločenstvá poloprirodzených suchých stepných a mezofilných trávnikov. Extenzívne kosené lúky nížin až podhorí, s celým radom ohrozených a zvlášť chránených druhov rastlín a živočíchov, ktoré sú na tento biotop viazané.

### Cieľ ochrany
Cieľom ochrany územia je zachovať a zlepšiť podmienky pre výskyt xerotermofilných stepných až mezofilných biotopov umožňujúcich existenciu stálych populácií vzácnych druhov rastlín a živočíchov.

## Geomorfológia a geológia
Z geomorfologického hľadiska sú Miliovy louky súčasťou Boršickej pahorkatiny, ktorá je jedným z okrskov Hluckej pahorkatiny. Podklad je tvorený flyšom nivnického súvrstvia s prevahou vápnitých ílovcov.

## Chránené druhy
Prehľad zvlášť chránených druhov rastlín a živočíchov:

Flóra:
*hadinec červený *(Echium maculatum)*
*kosatec trávolistý *(Iris graminea)*
*kozinec dánsky *(Astragalus danicus)*

Fauna:
*čmeľ skalný *(Bombus lapidarius)*
*čmeľ úhorový *(Bombus ruderarius)*
*vidlochvost ovocný *(Iphiclides podalirius)*
*vidlochvost feniklový *(Papilio machaon)*

## Literatúra
* 

## Referencie


## Pozri aj
* Zoznam chránených území v okrese Hodonín

## Externé odkazy
* Prírodná pamiatka Miliovy louky
* Plán starostlivosti o prírodnú pamiatku na obdobie 2014-2023

Kategória:Prírodné pamiatky v Česku
Kategória:Chránené územia v okrese Hodonín
Kategória:Blatnička
Kategória:Lúky v Česku
Kategória:Blatnice pod Svatým Antonínkem
Diktátor (diplomatika)

**Diktátor** je osoba, ktorá štylizovala text písomnosti, príp. písomnosť aj písal (tzn. vykonával zároveň funkciu ingrosátora). Komparáciou písomností z určitého obdobia a územia možno (najmä do 13. storočia) určiť charakteristické obraty a dikciu jednotlivých osôb, na základe čoho možno zistiť ich podiel na činnosti určitej kancelárie, príp. ich postavenie a vzťah k príjemcovi aj vydavateľovi písomnosti.

## Referencie

Kategória:Diplomatika
U Vrby

**U Vrby** je prírodná rezervácia v najstaršej časti Ždánického lesa v okrese Hodonín v Juhomoravskom kraji, blízko najvyššieho kopca U Slepice. Je dostupná po turisticky značených trasách a cyklotrasách. Pramení tu Lovčický potok a neďaleko aj Jordánek. Rezerváciou prechádza náučný chodník.

## Predmet ochrany
Predmetom ochrany na území sú zvyšky starých bučín a dubobučín s bútľavými stromami. Okrem toho sa tu vyskytuje aj hrab, lipa, breza alebo javor poľný *(Acer campestre)*.

### Flóra

* lipkavec marinkový *(Galium odoratum)*
* ostrica chlpatá *(Carex pilosa)*
* hviezdnatec čemericový *(Hacquetia epipactis)*
* zubačka cibuľkonosná *(Cardamine bulbifera)*
* lipnica hájna *(Poa nemoralis)*
* jastrabník lesný *(Hieracium murorum)*

### Vtáky

* holub hrivnák *(Columba palumbus)*
* tesár čierny *(Dryocopus martius)*
* krkavec čierny *(Corvus corax)*
* myšiarka ušatá *(Asio otus)*
* vlha obyčajná *(Oriolus oriolus)*
* lelek lesný *(Caprimulgus europaeus)*

### Hmyz

* fúzáč bukový *(Cerambyx scopolii)*
* fuzáč veľký *(Cerambyx cerdo)*
* májka obyčajná *(Meloe proscarabaeus)*
* roháč veľký *(Lucanus cervus)*
* nosorožtek obyčajný *(Oryctes nasicornis)*
* dúhovec väčší *(Apatura iris)*
* hájovník prvosienkový *(Hamearis lucina)*
* listnatka buková *(Plagodis dolabraria)*

## Referencie


## Externé odkazy
*  V rezervácii rastú buky, ale volá sa U Vŕby Vyškovský denník, 15.7.2010 
* Přírodní rezervace U Vŕby 
* Plán starostlivosti o rezerváciu na roky 2013 -2022 

## Zdroj

Kategória:Prírodné rezervácie v Česku
Kategória:Chránené územia v okrese Hodonín
Kategória:Prírodný park Ždánický les
Kategória:Lesy v Česku
Kategória:Lovčice (okres Hodonín)
Úval

**Úval** je tvar georeliéfu, výrazná zníženina vytvorená najčastejšie tektonickými pohybmi. Úval je obvykle pretiahnutého tvaru, na jednom alebo oboch koncoch otvorený. Má široké dno a malú výškovú členitosť, nepresahujúcu .

## Príklady
* sústava takzvaných *moravských úvalov*
** Hornomoravský úval
** Dolnomoravský úval
** Dyjsko-svratecký úval

## Pozri aj
* úvalinovitá dolina

## Referencie

Kategória:Geomorfológia
Osvetlenie

**Osvetlenie** alebo **osvetlenosť** môže byť:
* intenzita osvetlenia
* stav predmetu, na ktorý dopadá svetlo (charakterizovaný intenzitou osvetlenia, smerom dopadu svetla, stupňom rozptýlenia svetla, farbou svetla a pod.), čiže výsledok osvetľovania, pozri osvetlenie (stav)

**Osvetlenie** môže byť aj: 
* použitie svetla na dosiahnutie viditeľnosti, nedokononavý vid: osvetľovanie, pozri osvetľovanie
* zdroj svetla alebo zariadenie či súhrn prostriedkov, ktoré dávajú svetlo, pozri napr. zdroj svetla
* v deskriptívnej geometrii: metóda, pri ktorej sa zostrojujú tzv. osvetlené a neosvetlené časti zobrazovaných útvarov, pozri osvetlenie (deskriptívny geometria)
* vo fotografii: pôsobenie svetla na predmet snímky, pozri osvetlenie (fotografia)
* v maliarstve: dopad svetla zachytený umelcom na obraze, pozri osvetlenie (maľba)
* objasnenie

## Referencie
Internetový časopis

**Internetový časopis** alebo **online magazín**, skrátene **e-zin** (zo slovného spojenia „elektronický magazín“), je časopis, ktorý je dostupný pre čitateľov online prostredníctvom internetu.

## Vývoj a obsah
Internetové časopisy vznikli spojením tlačených a internetových médií. Ich hlavným rozdielom oproti klasickým tlačeným časopisom je interaktívnosť a tiež neobmedzený obsah, ktorý je limitovaný len dátovou kapacitou. Na prehliadanie internetových časopisov je potrebné pripojenie k internetu a často aj aktuálna verzia flash playera. 

Čo sa týka obsahovej stránky, ponúka možnosti využitia vizuálnych aj audiovizuálnych prvkov, a dovoľuje tieto články prekladať rôznymi videami, zvukovými súbormi alebo aplikáciami. Čitateľovi je tak možné poskytnúť nielen textovú časť, ale napríklad k recenzii nového automobilu pripojiť aj videozáznam z testovacej jazdy, prípadne záznam zvuku motoru pri zvýšených otáčkach.

## Pozri aj
*Žurnál
*Magazín
*Noviny
*Bulletin
*vedecký časopis

## Zdroj
* 

Kategória:Internet
Kategória:Časopisy